title: 2011/577/UE: Decizia Parlamentului European din 10 mai 2011 privind închiderea conturilor Agenției Europene pentru Produse Chimice pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/154

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției Europene pentru Produse Chimice pentru exercițiul financiar 2009
   (2011/577/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Produse Chimice pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1907/2006 al Parlamentului European și al Consiliului (3) de instituire a unei Agenții Europene pentru Produse Chimice, în special articolul 97,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0127/2011),

               1.

               aprobă închiderea conturilor Agenției Europene pentru Produse Chimice pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Produse Chimice, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 34.

      (2)  JO L 248, 16.9.2002, p. 1.

      (3)  JO L 396, 30.12.2006, p. 1.

      (4)  JO L 357, 31.12.2002, p. 72.


title: 2010/449/PESC: Decizia 2010/449/PESC a Consiliului din 11 august 2010 de prelungire a mandatului Reprezentantului Special al Uniunii Europene pentru Caucazul de Sud

text:
               12.8.2010

               RO

               Jurnalul Oficial al Uniunii Europene

               L 211/41

         DECIZIA 2010/449/PESC A CONSILIULUI
   din 11 august 2010
   de prelungire a mandatului Reprezentantului Special al Uniunii Europene pentru Caucazul de Sud
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 20 februarie 2006, Consiliul a adoptat Acțiunea comună 2006/121/PESC (1) de numire a domnului Peter SEMNEBY în calitate de Reprezentant Special al Uniunii Europene (denumit în continuare „RSUE”) pentru Caucazul de Sud.

               (2)

               La 22 februarie 2010, Consiliul a adoptat Decizia 2010/109/PESC (2) de prelungire a mandatului RSUE până la 31 august 2010.

               (3)

               Mandatul RSUE ar trebui să fie prelungit până la 28 februarie 2011 sau până când Consiliul decide, la propunerea Înaltului Reprezentant al Uniunii pentru afaceri externe și politica de securitate (denumit în continuare „ÎR”), că funcțiile adecvate care corespund celor prevăzute de Decizia 2010/109/PESC au fost înființate în cadrul Serviciului european pentru acțiune externă și încheie mandatul.

               (4)

               RSUE urmează să își pună în aplicare mandatul în contextul unei situații care s-ar putea deteriora și ar putea aduce atingere obiectivelor politicii externe și de securitate comune astfel cum sunt prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2010/109/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul Special al Uniunii Europene
               Mandatul domnului Peter SEMNEBY în calitate de RSUE pentru Caucazul de Sud se prelungește până la 28 februarie 2011 sau până când Consiliul decide, la propunerea Înaltului Reprezentant, că funcțiile adecvate care corespund celor prevăzute de prezenta decizie au fost înființate în cadrul Serviciului european pentru acțiune externă și încheie mandatul.”

               2.

               Articolul 5 se înlocuiește cu următorul text:
               „Articolul 5
               Finanțarea
               (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010-31 august 2010 este de 1 855 000 EUR.
               (2)   Valoarea financiară de referință destinată să acopere cheltuielile aferente mandatului RSUE pentru perioada 1 septembrie 2010-28 februarie 2011 este de 1 410 000 EUR.
               (3)   Cheltuielile sunt gestionate în conformitate cu procedurile și normele aplicabile bugetului general al Uniunii.
               (4)   Gestiunea cheltuielilor face obiectul unui contract între RSUE și Comisie. RSUE răspunde în fața Comisiei pentru toate aceste cheltuieli.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 11 august 2010.

            Pentru Consiliu

            Președintele

         S. VANACKERE

      (1)  JO L 49, 21.2.2006, p. 14.

      (2)  JO L 46, 23.2.2010, p. 16.


title: 2007/764/CE: Decizia Consiliului din 8 noiembrie 2007 privind aderarea Bulgariei și a României la Convenția privind utilizarea tehnologiei informațiilor de către serviciile vamale, încheiată în temeiul articolului K.3 din Tratatul privind Uniunea Europeană

text:
               24.11.2007

               RO

               Jurnalul Oficial al Uniunii Europene

               L 307/20

      DECIZIA CONSILIULUI

   din 8 noiembrie 2007
   privind aderarea Bulgariei și a României la Convenția privind utilizarea tehnologiei informațiilor de către serviciile vamale, încheiată în temeiul articolului K.3 din Tratatul privind Uniunea Europeană
   (2007/764/CE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul de aderare din 2005,
   având în vedere Actul de aderare din 2005, în special articolul 3 alineatul (4),
   având în vedere recomandarea Comisiei,
   având în vedere avizul Parlamentului European (1),
   întrucât:

               (1)

               Convenția privind utilizarea tehnologiei informațiilor de către serviciile vamale (2) a fost încheiată în temeiul articolului K.3 din Tratatul privind Uniunea Europeană (denumită în continuare „Convenția privind utilizarea tehnologiei informațiilor de către serviciile vamale”) la Bruxelles la 26 iulie 1995 și a intrat în vigoare la 25 decembrie 2005.

               (2)

               Convenția privind utilizarea tehnologiei informațiilor de către serviciile vamale a fost completată prin:

                           —

                           Protocolul cu privire la interpretarea cu titlu preliminar de către Curtea de Justiție a Comunităților Europene a Convenției privind utilizarea tehnologiei informațiilor de către serviciile vamale, care a fost încheiat în temeiul articolului K.3 din Tratatul privind Uniunea Europeană (3) (denumit în continuare „Protocolul cu privire la interpretarea convenției de către Curtea de Justiție”) la Bruxelles la 29 noiembrie 1996 și a intrat în vigoare la 25 decembrie 2005;

                           —

                           Protocolul cu privire la domeniul de aplicare al noțiunii de spălare a produselor rezultate din săvârșirea de infracțiuni în cadrul Convenției privind utilizarea tehnologiei informațiilor de către serviciile vamale, precum și cu privire la includerea numărului de înmatriculare al mijloacelor de transport în cadrul convenției, care a fost încheiat în temeiul articolului K.3 din Tratatul privind Uniunea Europeană (4) (denumit în continuare „Protocolul cu privire la domeniul de aplicare al noțiunii de spălare a produselor rezultate din săvârșirea de infracțiuni”) la 12 martie 1999 și care va intra în vigoare în conformitate cu dispozițiile articolului 3 alineatul (3) din protocol;

                           —

                           Protocolul de modificare a Convenției privind utilizarea tehnologiei informațiilor de către serviciile vamale în sensul constituirii unei baze de date pentru identificarea dosarelor vamale, care a fost încheiat în temeiul articolului 34 din Tratatul privind Uniunea Europeană (5) (denumit în continuare „Protocolul privind constituirea unei baze de date pentru identificarea dosarelor vamale”) la Bruxelles la 8 mai 2003 și care va intra în vigoare în conformitate cu dispozițiile articolului 2 alineatul (3) din protocol.

               (3)

               Ca urmare a aderării lor la Uniunea Europeană, Republica Cehă, Estonia, Cipru, Letonia, Lituania, Ungaria, Polonia, Slovenia și Slovacia și-au depus instrumentele de aderare la Convenția privind utilizarea tehnologiei informațiilor de către serviciile vamale. Republica Cehă, Estonia, Cipru, Lituania, Ungaria, Polonia, Slovenia și Slovacia și-au depus instrumentele de aderare la cele trei protocoale. Letonia și-a depus instrumentele de aderare la Protocolul cu privire la interpretarea convenției de către Curtea de Justiție.

               (4)

               Articolul 3 alineatul (3) din Actul de aderare prevede că Bulgaria și România aderă la convențiile și protocoalele enumerate în anexa I la Actul de aderare, care include, printre altele, Convenția privind utilizarea tehnologiei informațiilor de către serviciile vamale și protocoalele la această convenție. Acestea urmează să intre în vigoare pentru Bulgaria și România la o dată stabilită de Consiliu.

               (5)

               În conformitate cu articolul 3 alineatul (4) din Actul de aderare, Consiliul urmează să efectueze toate modificările necesare impuse de aderarea la aceste convenții și protocoale,

         DECIDE:
   Articolul 1
   Convenția privind utilizarea tehnologiei informațiilor de către serviciile vamale, astfel cum a fost modificată prin Protocolul privind constituirea unei baze de date pentru identificarea dosarelor vamale și prin prezenta decizie, precum și protocoalele la aceasta cu privire la interpretarea convenției de către Curtea de Justiție și cu privire la domeniul de aplicare al noțiunii de spălare a produselor rezultate din săvârșirea de infracțiuni intră în vigoare în prima zi din prima lună care urmează datei de adoptare a prezentei decizii între Bulgaria, România și acele state membre în care convenția este în vigoare. Convenția intră în vigoare între Bulgaria, România și fiecare dintre celelalte state membre în ziua în care convenția intră în vigoare în celălalt stat membru în cauză.
   Articolul 2
   Textele Convenției privind utilizarea tehnologiei informațiilor de către serviciile vamale, ale Protocolului privind constituirea unei baze de date pentru identificarea dosarelor vamale, ale Protocolului cu privire la interpretarea convenției de către Curtea de Justiție și ale Protocolului cu privire la domeniul de aplicare al noțiunii de spălare a produselor rezultate din săvârșirea de infracțiuni, redactate în limbile bulgară și română (6), sunt autentice în aceleași condiții ca și celelalte texte ale convenției și ale protocoalelor la aceasta.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 8 noiembrie 2007.

            Pentru Consiliu

            Președintele

         R. PEREIRA

      (1)  Avizul din 10 iulie 2007 (nepublicat încă în Jurnalul Oficial).

      (2)  JO C 316, 27.11.1995, p. 34.

      (3)  JO C 151, 20.5.1997, p. 16.

      (4)  JO C 91, 31.3.1999, p. 2.

      (5)  JO C 139, 13.6.2003, p. 2.

      (6)  Textele convenției în limbile bulgară și română se publică în Ediția specială a Jurnalului Oficial la o dată ulterioară.